
Fjárráð \ or. 

Meginmál prédikunar, sem séra N. Steingrímr Þorláksson flutti í kirkjuþings- 
byrjan að Garðar, N.-D., 21. Júní síðastl. 

,, Sjá, eg er meS ySr alla daga, allt til veraldarinnar 
euda “.— Matt. 28, 20. 

Lærisveinar Jesú standa frammi fyrir honum, meistara 
sínum. Hann horfir á þá og felr þeim á hendr verkið, að 
gjöra allar þjóðir að lærisveinum hans. Var að sjá, þegar á 
þá var litið, að þeir myndi vera menn til þess, líklegir til 
þess að geta leyst það verk af hendi? Fráleitt því. Og sjálf- 
sagt hefir þeim sjálfum ekki fundizt nein ástœöa vera til þess, 
að sér væri trúað fyrir því. Þeir fundu vafalaust ekki neitt 
til sín eða hœfileika sinna. Héldu alls ekki, að sér væri 
fengið þetta í hendr sökum yfirburða sinna eða þess, aö þeir 
væri þeir fyrirtaksmenn. Hafa miklu fremr fundið til van- 
máttar síns og hœfileikaskorts. Og hafa, ef til vill, spurt 
sjálfa sig: Ætli oss hafi ekki misheyrzt? Er það hugsanlegt, 
að hann ætlizt til þessa af oss? Einmitt af oss? — Að leggja 
heiminn undir fœtr honum—heiminn, sem er jafn-andstœðr 
honum og óvinveittr og reyndin hefir á orðið? Það er þó 
óhugsanda.—Enhann bœtti líka þessu við: ,,Sjá, eg er með 
yðr. “ Það á þá að skiljast þannig. Hann ætlast í raun og 
veru til þess, að vér vinnum þetta verk. En þá hlýtr þaö 

aS vera vinnandi vegr. Enda verðr hann meS. Og þaö 
verðr hann, sem kemr því til leiöar, að hið ómögulega verðr 
mögulegt. I trausti til hans, en ekki sjálfra vor, eigurn vér 
að leggja á stað og vinna verkið og vin'na sigr. 

I trausti til hans, þeirri fullvissu, að hann væri með 
þeim og verkið væri hans, átti aðal-styrkleiki þeirra að vera 
fólginn, og undir því komin velgengni þeirra öll og framtíðar- 
von, að hann yrði með þeim. Þetta áttu að vera aðal-fjárráð 
þeirra til allra framkvæmda í þjónustu guðs ríkisins, sem þeir 
voru kallaðir til að vera starfsmenn fyrir. 

Það sést greinilega í upphafi hinnar kirkjulegu starfsemi, 
hver vilji drottins var. Starfsmenn hans áttu að starfa full- 
vissir um það, að hann væri með; því hann hefði neitið því. 
Verkið væri hans. Þeir að eins starfsmenn hans, kallaðir til 
verksins af náð. Honurn ætti þeir að treysta einum. Mætti 
ekki treysta öðru. — En þá máttu þeir aldrei gleyma, að 
verkið var hans, en ekki þeirra, og að þeir ætti að vinna að 
því eins og ha.nn vildi. 

Hin sama frumregla birtist í upphafi sfarfseminnar undir 
gamla sáttmálanum. Þá lýsti guð yfir því við hina útvöldu 
starfsmenn sína, hver ætti að vera fjárráð þeirra til starfsins, 
starfslögmálið, sem það væri háð. 

Þegar drottinn krefst þess af Abraham, að hann fórni 
syni sínum, þá vill hann með því kenna honum að treysta 
guði, en ekki barninu sínu. Abraham hefir verið hætta búin 
af því að láta framtíðarvonir sínar fléttast utan um einkason 
sinn ísak, í stað þess að guð fyrirheitisins átti að vera upphaf 
og endir allra vona hans. 

Eins, þegar drottinn birtist Jakob á leiðinni heim til 
Kanaanslands úr útlegðínni í Mesopotamíu. Jakob hafði 
treyst kœnsku sinni, er hann hafði af bróður sínum blessan 
föður þeirra. Hann treysti líka í þetta skiftið ráðsnilld 
sinni, þegar hann var að bœgja í burtu frá sér reiði bróður 
síns, svo hann gæti komizt aftr inn í land fyrirheitisins. Við 
þetta tœkifœri vildi nú drottinn með glímunni, sem allir 
muna eftir, minna Jakob eftirminnilega á það, hvernig hann 
hefði verið að glíma við guð um dagana, beitt brögðum og 



treyst kœnsku, í staö þess aö treysta guöi; en sú glíma horfi 
honum ekki til heilla. Þaö fær Jakob ekki séð, nema guð 
auðmýki hann, ,, Ijósti á aflsinar hans“, traustið mikla, sem 
hann hafði á sjálfum sér, hœfileikum sínum og yfirburðum. 
Og svo þarf hann að sjá, að ef lífið á að verða honum ávinn- 
ingr og hann að fá notið blessunar fyrirheitisins, þarf hann að 
læra að treysta guði. Það sé eiginlega ekki Esaú, bróðir 
hans, eða nokkur maðr, sem sé að óttast, heldr það, að hafa 
guð á móti sér. Það þurfi að vera honum fyrir öllu, að hafa 
guð með sér og blessan hans. Og niðrstaðan varð sú, að 
Jakob lærði það þá. Hann lærði það þessa nótt, að fram- 
tíðarhamingja hans öll var undir því komin, að guð væri með 
honuin og hann fengi að njóta blessunar hans. 

Sömuleiðis, þegar drottinn birtist Móses við hinn loganda 
þyrnirunn. Þá fær Móses að læra það, að farsælleg útkoma 
hlutverks þess, sem honum var á hendr falið, er eingöngu 
bundin því, að guð verði með honum og veiti honum fulltingi 
sitt. Hann á að treysta guði. 

Nú eru 17 ár liðin, brœðr góðir, síðan vér sem kirkju- 
félag byrjuðum á kirkjulegri starfsemi hér vestan hafs. Hver 
voru fjárráð vor, er starfsemi sú hófst? Og hver hafa þau 
svo verið síðan? Hverju höfum vér treyst? 

Það er augljóst, að Jesús Kristr þarf að vera oss hið 
sama og hann var lærisveinum sínum, þegar þeir hófu að 
starfa í þjónustu hans. I honum voru fólgin öll hin andlegu 
fjárráð þeirra. Án hans voru þeir ekkert. Og án hans 
megnuðu þeir ekkert; því fyrir hann voru þeir það, sem þeir 
voru, og áorkuðu það, sem þeir áorkuðu. Alveg eins er því 
varið með oss. Og þá fullvissu þurfum vér að eiga, að allt 
sé undir því komið, að hann sé með oss á samskonar hátt og 
hann var með þeim — að það sé einmitt skilyrðið fyrir far- 
sællegum árangri af allri kirkjulegri starfsemi vorri. 

Vér getum ekki rænt neinni blessan drottins— ekki nein- 
um sönnum guðs ríkis framförum, hvorki fyrir einstaklinginn 
né fyrir kirkjuna. Það dugir engin Jakobs glíma. Vér kom- 
umst ekki fyrir neina Jakobs kœnsku inn í land fyrirheitisins. 
Brögðum verðr ekki beitt guðs ríki til eflingar. Afisinar hins 

náttúrlega manns vors þarf drottinn aS ljósta meS sprota sín- 
unr, og aflsinar vorar hinar andlegu, megingjarðir vorar sem 
drottins starfsmanna, mega til aS verSa traustiS á honum 
einuin. Vér þurfum aS finna til þess, aS eiginlega sé alls 
ekkert annaS aS óttast en þaS, aS hafa drottin á móti sér. 
En ef hann sé meS, þá sé raunar ekkert á móti. 

Þeir, sem ekkert finna til þess—láta sig litlu eSa engu 
skifta, hvort drottinn er meS eSa móti,a 5 því er snertir starfs- 
aSferSina—, eru óhœfir sem starfsmenn drottins. Hann fær 
ekki notaS þá, nema hann glími viS þá fyrst, svo aS hiS hold- 
lega sjálfsálit þeirra og sjálfstraust bili og þeir biSji meS 
Jakob: ,,Eg sleppi þér ekki nema þú blessir mig. “ — Eg fer 
ekki neitt, gjöri ekki neitt, nema þín blessan fylgi mér. 

BrœSr, hverju höfum vér svo treyst og treystum? Vér 
prestarnir? Oss hættir svo mjög viS aS treysta á hœfileika 
vora, vit, gáfur, hyggindi, lærdóm — og á fjöldann. AS álíta 
þaS sjálfsagt góSs vita, ef vér fáum alla meS í söfnuS eSa 
höfum fjöldann fyrir tilheyrendr. AS þaS sé áreiSanlegt 
rnerki þess, aS vér séurn góSir prestar — af þvi íjöldinn telr 
oss góSa og talar um oss sem góSa. En vér þurfum aS læra 
sí og æ aS hafa hugfast, aS öll blessan starfsemi vorrar guSs 
ríki til eflingar er undir því komin,aS Jesús Kristr sé meS oss. 
Líka þaS, aS starf vort sé þannig vaxiS, á þann hátt stundaS, 
aS hann geti veriS meS oss. Einnig þaS, aS hvernig sem 
vér förum aS og hvaS sem vér reynum og hvaS miklum hœfi- 
Ieikum sem vér höfum til aS dreifa, þá sé oss urn megn aS 
leggja einn einasta stein í hleSslu hússins, sem drottinn er aS 
byggja, nema hann sé meS. En sé hann þaS, þá blessist 
verkiö og þaS, sem virtist ómögulegt, reynist mögulegt. 

Og þér, erindsrekar safnaSanna, svariö ineð oss prest- 
unum, hverju söfnuSirnir hafi treyst og treysti? Hver hafi 
reynzt þeirra aöal-fjárráð guSs ríki til eflingar hjá sér? Ætli 
þeim hafi ekki hætt við aS álíta, að allt sé undir prestinum 
komiö,—aö hann sé ,,góSr“ o: snjallr prédikari, og meðlima- 
tölunni og efnahag meðlimanna? Ef söfnuSr sé mannmargr 
og efnaðr, þá sé það ,,góðr“ söfnuðr? Söfnuðir þurfa að 
læra að láta sér skiljast þaS, að tala safnaðarmeðlima og efni 

eru í augum drottins ekki neins virSi, nema hvorttveggja sé 
honum helgaö. Enn fremr það, aö verkiö er drottins, sem 
vinna á aö, og blessanin líka drottins. Að enginn söfnuðr 
getr bl.essazt né blómgazt, nema drottinn sé með honum, 
„hversu mannmargr sem hann væri og hversu múraðr af pen- 
ingum og hversu snjallr prédikari sem prestrinn hans væri. —- 
An drottins misheppnast öll starfsemi safnaðarins og viðleitni, 
að því er snertir efling og viðgang guðs ríkis innan safnaðar- 
ins, þó að árangr starfseminnar hið ytra kunni að vera mikill 
og glæsilegr. En ef drottinn er með, þá á söfnuðrinn lífsskil- 
yrðið — getr þá lifað og látið sér fara fram, hversu fámennr 
sem hann er. — — — — — — — — — — 


„Híicykslist ]>eir ]>á!“ 

,,í ,,Norðrlandi“ frá 31. Maf stendr grein frá ritstjóran- 
um, hr. Einari Hjörleifssyni, mikilsvirtum vini vorum, með 
fyrirsögninni „Rannsókn ritningarinnar og vestr-íslenzkir 
prestar'*. Hann svarar þar grein minni um ,,kritíkina“, 
sem kom út í Febrúarblaði ,,Sam.“, eða þeim parti hennar, 
sem beinlínis snertir afskifti hans af því máli. 

Líkindi eru til þess, að hr. E. H. geti naumast verið al- 
gjörlega óhlutdrœgr í ágreiningsmáli þessu. Því eins og áðr 
hefir verið sýnt fram á með skýrum rökum í blaði þess.u ýtti 
hann, þá er hann var við ,,ísafold“, séra Jóni Helgasyni á 
stað til þess að setja ,,niðrstöðu hinna vísindalegu rann- 
sókna“ biblíunni viðvíkjandi á dagskrá í íslenzku kirkjunni. 
Þessu hefir nú hvorki hann né neinn annar neitað. Hann 
leiðir það algjörlega hjá sér, varast að snerta við þeim sára 
bletti. Rök þau, sem eg hefi fœrt að því, að ógætilegt og 
rangt sé að fara með kenningar þessar eins og séra Jón Helga- 
son hefir gjört, leitast hann eðlilega við að rífa niðr og gjöra 
að engu. En aðferð hans þar er eins og málaflutnings- 
manns, sem fremr er um það að hugsa aö flœkja sakargögn 
andstœðingsins og hrífa tilfinningar áheyrendanna gegn hon- 
um en liitt, að leiða sannleikann og réttlætið í ljós.—Eg hafði 

(í fyrirlestrinum ,,Þrándr f Götu“) í sambandi við nýmæli 
þau um biblíuna, sem séra J. H. hefir veriö að berjast fyrir, 
minnt á ummæli Páls postula í 14. kap. Rómverjabréfsins, 
þar sem að einu leyti er að rœða um veiktrúaða og þröng- 
sýna menn í þeirrar tíðar kristni, en í annan stað um sterk«- 
trúaða menn með víðtœkri þekking. Þröngsýnið og veikleik- 
inn í trúnni hjá hinum fyrrnefndu mönnum kom meðal ann- 
ars fram í því, að þeir þorðu ekki trúar sinnar vegna að neyta 
kjöts, sökum eðlilegra hleypidóma, sem inn í þá höfðu kom- 
izt þeirn ósjálfrátt, og neyttu því að eins jarðarávaxta; — svo 
og í því, að þeir tóku suma daga í trúarlegu tilliti fram yfir 
aðra, sem líka var ekki annað en hleypidómr. Eiga nú ekki 
sterktrúuðu mennirnir, sem svo vel vissu, hvar sannleikrinn 
lá í þessu efni, að beita allri orku til að brjóta slíka hleypi- 
dóma niðr hjá þessum einfeldningum. Nei, segir postulinn. 
Sannfœring hinna fáfróðu og þröngsýnu kristnu manna skal 
viðrkennd af hinum. Að sínu leyti eins — sagði eg — eiga 
þeir menn í kristninni nú, sem aðhyllast nýju kenningarnar 
um biblíuna, að taka samvizkusamlegt tillit til sannfœringar 
hinna, sem í því efni lifa í sinni gömlu barnatrú. Nei, segir 
hr. E. H. Þessi samanburðr minn sé ótœkr. Hér sé um 
tvennt ólíkt að rœða. Það að óhætt sé í trúarlegu tilliti að 
neyta kjöts, og það að allir dagar sé jafnir—það sé að vísu 
sannleikr, en ekki vísindalegr sannleikr. Kenningarnar nýju 
um biblíuna þar á móti sé vísindalegs éðlis. Og því megi 
með engu móti heimfœra orð postulans upp á það mái. 
Svona er röksemdafœrsla sú, sem hr. E. H. beitir í þessari grein 
sinni. Þetta kalla eg flœkjur eða vafninga, sem að eins geta 
orðið til þess að rugla.—Hr. E. H. vill auðheyrt, að menn 
gjöri vísindalegum sannleika eða því, er hann eða einhver 
annar telr vísindalegar sannanir fengnar fyrir, hærra undir 
höfði en öllum öðrum sannleika. En það nær engri átt. 
Meginmálið í kenningum Jesú Krists verðr aldrei vísindalega 
sannað, og er þó sannleikr, og það sannleikr, sem óendar.- 
lega hátt stendr fyrir ofan gjörvallt sannleikssvæði það, er 
mannleg vísindi ná til. En svo er og þess að gæta, að mál 
það, sem postulinn tekr til íhugunar á þessum stað í Róm- 

verjabréfinu, er einmitt í innsta eðli sínu náskylt málinu um 
,,kritíkina“. Skoöanirnar þröngsýnu á fœöunni og dögun- 
um, sem þar er við átt, voru gyöinglegs uppruna, náknýttar 
vi5 gamla testamentið, þaöan komnar inn í kristna söfnuöi. 
Og úr sömu átt eru einnig skoöanirnar á því helga ritsafni, 
sem öld eftir öld hafa veriö ráöandi í kristinni kirkju. Á 
gamla testamentiö í heild sinni leit Jesús á dögum hinnar 
jarðnesku holdsvistar sinnar sem guöinnblásiö orö, alveg eins 
og hver annar rétt-trúaör Gyöingr þeirrar tíöar. Sennilegt, 
aö kirkjan hans fylgdi honum í þeirri skoðan, eins og hún líka 
vitanlega hefir gjört allt fram á þennan dag. En nú koma 
þessir spekingar fram og segjast hafa fengiö vísindalegar 
sannanir fyrir því, að þær gömlu skoðanir, sem hér er um að 
rœða, sé rammskakkar. Látum vera, að þeir kynni þar að 
hafa rétt fyrir sér. En myndi þeir ekki, svo framarlega sem 
trúin á hina guðlegu persónu Krists er þeim hjartanlegt al- 
vörumál, þurfa að fara gætilega með þær kenningar? Myndi 
þeir mega búast viö því, að lýör kirkjunnar fengi hindrunar- 
laust aðhyllzt þessar nýju kenningar án þess að bíða af því 
neitt verulegt tjón í trúarlegu tilliti ? Myndi ekki hér fullt 
eins hætt við hneykslunum í kristninni eins og foröum út af 
sannleikanum viðvíkjandi fœðunni og dögunum, sem postul- 
inn talar um ?—Hr. E. H. talar óheppilega og illa um það 
að hneyksla aðra. En það stafar líklega af því, að hann 
skilr ekki þetta orð — að' hneyksla, eða að minnsta kosti leggr 
í það allt aðra merking en eg hefi gjört í þeirn greinum mín- 
um um ,,kritíkina“, sem hann er að mótmæla. Að setja 
fyrir menn fótakefli, svo þeir hrasi í andlegum skilningi, falli í 
synd—það er hin kristilega trúarmerking orðsins að lineyksla. 
Og í þeirri merking hefi eg notað það. En sú synd, sem 
mér finnst hætt við, að menn, kristnir menn, falli í út af 
kenningunum nýju urn biblíuna eins og þær hafa fluttar verið 
af séra J. H. og fleirum, er synd vantrúarinnar, aðal-syndin í 
heiminum að dórni drottins Jesú sjálfs. Hr. E. H. segir: 
,,Hneykslist þeir þá!“ En Jesús segir: ,,Ef nokkur hneyksl- 
ar einhvern af þessum smælingjum, sem á mig trúa, betra 
væri honum að mylnusteinn væri hengdr um háls honum og 

honum væri sökkt í sjávardjúp. “ Myndi ekki vera réttara 
fyrir kristna kennendr aö fara eftir oröum hins síöarnefnda 
en hins fyrrnefnda ? — Menn hafa alls engan rétt til að 
hneyksla aðra, hvorki með því, sem talið er vísindalega sann- 
að, né neinu öðru. 

Annars skal hér ekki meira sagt um hneykslanamál 
þetta. Því eg tók það all-rœkilega til íhugunar í fyrirlestri, 
sem eg flutti á kirkjuþingi að Garðar nú fyrir skömmu. Og 
sá fyrirlestr kemr væntanlega á prent áðr en mjög langt líðr. 

I ritgjörð séra Björns B. Jónssonar í ,,Sam. “ xvn, i 
um prestaskortinn hér er þess getið, að samkvæmt löggjöf frá 
kirkjuþingi 1893 myndi enginn mótrnælalaust geta fengið inn- 
göngu í kirkjufélag vort, sem fylgdi stefnu 'ninnar hærri 
kritíkar og vefengdi það guðs orð, sem hann á að kenna. 
Séra Jón Helgason hefir í blaði sínu snúizt um á hæl og 
hnakka út af þessu. Og nú kemr hr. E. H. og boetir þar 
gráu ofan á svart. Þegar hann í grein sinni er kominn að 
því atriði, þá er það, að hann beitir allri órku mælsku sinnar 
til þess að hrífa tilfinningar manna.—, ,Það gjörir ekkert til, 
hve maðr væri nátengdr Kristi í anda ; það gjörir ekkert til, 
hvað maðrinn vildi leggja í sölurnar fyrir málefni Krists ; það 
gjörir ekkert til, hve miklum hœfileikum hann væri búinn til 
að efla guðs ríki á jörðinni; það gjörir ekkert til, hve hógvær 
hann væri eða miskunnsamr eða hreinhjartaðr eða friðsamr ; 
það gjörir ekkert til, hve mjög hann hungraði eða þyrsti eftir 
réttlætinu; það gjörir ekkert til, hve hœfr hann væri fyrir 
himnaríki; — inn í kirkjufélagið kœmist hann ekki, ef hann 
hefði þær skoðanir á tilorðning ritningarinnar, sem allir vís- 
indalega menntaðir guðfrœðingar í flokki mótmælenda í 
Norðrálfunni hafa. “—Ekki er því að neita: það er prýöilega 
gengið frá þessari klausu að orðalaginu til. En hugsunar- 
gangrinn, röksemdaleiðslan, er nákvæmlega eins og hjá vestr- 
íslenzku Únítörunum, þegar þeir á döguin hr. Einars Hjör- 
leifssonar hér voru að fárast yfir ófrjálslyndi kirkjunnar og 
skilyrðuin þeim, sem Jesús Kristr hefirsett mönnum fyrir því 
að geta náð inngöngu í guðs ríki. Að sœkja mál sitt á þcnnan 

hátt er hr. E. H. sannarlega ósamboðið. En svona getr 
,,kritíkin“ íariö með vitra menn og væna. 

Hvaðan hefir hr. E. H. það annars, að ,, allir vísinda- 
lega menntaðir guðfrœðingar í flokki mótmælenda í Norðr- 
álfunni 11 hafi skoðanir þær á biblíunni, sem hann segir? Hef- 
ir hann rannsakað það mál? Til þess eru engar minnstu lík- 
ur. Þetta er staðhœfing œstra meðhaldsmanna ,,kritíkarinn- 
ar“, sem þeytt hefir verið út til þess að villa fyrir mönnum 
sjónir, nákvæmlega sömu tegundar og margt af því, sem ýms- 
ir andstœðingar hr. E. H. í pólitíkinni á íslandi hafa í 
seinni tíð búið til og breitt út í rœðum og riti stjórnmála- 

flokknum hans til hnekkis og háðungar. Hr. E. H. ætti 

ekki að bera fyrir sig önnur eins vopn.—, ,Niðrstöðu þá, sem 
einstakir lærðir menn hafa komizt að, láta hinir, sem að eins 
hafa eftir öðrum, vera allsherjar niðrstöðu vísindanna“—■ 
segir norski guðfrœðingrinn í greininni, sem stendr í Júní- 
blaði ,,Sam. “*) 

Hr. E. H. gjörir enga tilraun til að svara þeirri spurning 
minni, hvers vegna hann sem ritstjóri ,,ísafoldar“ hafi þagað 
við riti dr. Björns Ólsens um kristnitökuna á íslandi, þá er 
það kom út í hitt hið fyrra. Það rit er í sjálfu sér mjög 

merkilegt, og einkum hefði það átt að vera það í augum hr. 

E. H. fyrir þá sök, að það er samið nákvæmlega eftir megin- 
reglum hinnar ,,hærri kritíkar 11 . Hr. Haraldr Níelsson hefir 
nú tekið það hlutverk að sér í ,,Verði ljós!“ (blöðunum frá 
Júní og Júlí), að halda í þessu efni vörn uppi fyrir vinum vor- 
um ,,ísafoldar“-ritstjórunum. Hann segir, að hr. E. H., 

*) I tímaritinu norska F07■ Kiike o% Ktiltur, sem þeir Christopher Bruun og 
Thorvald Klaveness gefa út í Kristjaníu, —heftunum frá Maí og Júlí síðastl. — 
stendr ritgjörð ein mjög skorinorð eftir Storjohann prest gegn gamla testament- 
is ,,kritíkinni“. Sœnskr háskólakennari, Erik Stave, flutti fyrirlestr um 
,,kritíkina“ á stúdentafundinum skandínaviska, er haldinn var í Leckö-höll í 
Svíþjoð í fyrra sumar f,,Sam XVI, 8 , og leitaðist hann þar við að fœra rök að 
því, að hinar nýju kenningar um biblíuna hefði að eins góð áhrif á kristilegt 
trúarlíf. Ritgjörðin umgetna í For Kirke o% Kultur er nú einmitt til orðin út af 
þeim fyrirlestri og rífr hann allan í sundr. Er þar sýnt, hve háskalega þær 
kenningar gangi í berhögg við persónu Jesú Krists. En líka má þar sjá, að 
mótmælin gegn ,,kritíkinni“ frá hálfu lærðra guðfrœðinga í Norðrálfunni eru 
orðin býsna sterk og almenn, 

sem á þeirri tíS ritaSi flesta ritdóma í því blaöi, ,,muni sjálfr 
eigi hafa fallizt á ýmsar skoðanir rektors og auk þess eigi tal- 
iS sjálfan sig hafa nœgilega þekking til aS dœma til hlítar um 
þaS. “ Hr. E. H. hafi því leitaS til hr. sagnfrœðings Jóns 
Jónssonar til aS rita um bókina fyrir blaSiS; en hann gat fyrir 
einhverja sök ekki orSiö viS þeim tilmælum. Og síöan til 
hr. Haralds Níelssonar sjálfs; en líka ,,hann kvaS sig skorta 
þekking til aö dœma um slíkt rit. ‘ ‘ Og svo kom enginn rit- 
dómrinn. Hún er einkennileg—þessi hógværS þeirra tveggja, 
E. H. og H. N. Ofullkominnar þekkingar sinnar vegna 
treysta þeir sér hvorugr aS rita neitt um niSrstöSu hinna vís- 
indalegu rannsókna, sem snerta fornsögurnar íslenzku. En 
um samskonar ,, kritík‘ ‘, sem beitt hefir veriö af ýmsum frœSi- 
mönnum út í löndum viS gamla testamentis ritin, eru þeir 
hiklaust bærir aS dœma. Þar skortir svo sem ekki þekking- 
una. Hér viröist vera eigi all-lítil mótsögn, sem þeir félagar 
gjöröi vel aö varpa ljósi yfir meö hinni ,,hærri kritík‘‘ sinni. 
,,ísafold“ (5. Júlí síöastl.) er ánœgS meö skýring hr. Haralds 
Níelssonar á því, hvers vegna enginn ritdómr kom í því blaöi 
um bók dr. Ólsens. En eitt er þó í því sambandi óskýrt enn: 
þaö.hvernig á því stóö,aö ,,ísafold“ fór aS frœöa lesendr sína 
um fordœmingardóm þann, sem Finnr Jónsson, háskóla- 
kennari, kvaö upp yfir því ritverki í ,,Eimreiöinni“, en lét 
alls þess ógetiS, sem vel hefir veriö um þaö talað í ýmsum 
tímaritum, meöal annars í ,,Sam.“ VilLekki einhver af hlut- 
aöeigendum gjöra svo vel aö skýra þetta einnig? 

. Jón Bjarnason. 


Allsherjar Bandalagið, 

The Luthcr Leaguc of America, hélt firnmta þing sitt í St. 
Paul, Minn., 8. —10. Júlí. Samkvæmt áskoran frá forseta 
félagsins sendi eg ,,Sam. “ þennan stutta pistil til þess aö 
fœra vorum ísl. bandalögum hjartanlega kveSju frá brœSra- 
félögum þeirra, sem tilheyra allsherjar sambandinu. Meö 
því aö áðr hefir veriS minnzt á þetta félag í ,,Sam. tel eg 
ónauðsynlegt aö fara fleiri oröum um stofnan og tilgang þess 

Það hefir fundi (þing) annaö hvort ár, og sœkja þau þing full- 
trúar félaga þeirra í ýmsum áttum, sem tilheyra því. Þar 
eru borin fram hin sameiginlegu mál unglingafélaganna, rœð- 
ur fluttar og fyrirlestrar haldnir af mörgum merkustu mönnum 
kirkju vorrar hér í landi, til uppbyggingar og uppörvunar fyrir 
unga og gamla. Félagskapr þessi fer vaxandi ár frá ári. 
Enda þótt hann sé enn í barndómi, er talið víst, af þeim, 
sem málinu eru kunnugastir, að meðlimatala bandalaganna 
muni nema nálægt sjötíu þúsundum. 

Þeir 175 bandalagsmeðlimir, sem þingið sóttu, komu frá 
öllum landsins fjórðungum. Þeir komu frá NewYork, Tenne- 
see, Nebraska og Dakota, og mörgum öðrum ríkjum. Þar 
voru Þjóðverjar, Svíar, Norðmenn, Danir og fleiri þjóða 
menn og konur; jafnvel íslendingar voru með, enda þótt þeir 
hefði engan fulltrúa, sem mœtti fyrir þeirra hönd. Eg vona 
samt, að þess verði ekki langt að bíða, að hin sameinuðu ís- 
lenzku bandalög vor gefi sitt samþykki til þess að samlagast 
brœðrum sínum í þessum góða félagskap. Bandalag vort hið 
íslenzka gæti fengið inngöngu í allsherjar bandalagið, sem 
District eða Central League , með því að gjalda $3.00 tillag 
til þess árlega. Eg hefi umboð frá forseta félagsins, Wm. 
Stoever (í Philadelphia) til að bjóða hinni ísl. deild vorri að 
sameinast L. L. of Avi. Vér eigum þessu félagi að nokkru 
leyti tilveru bandalaga vorra að þakka, og ættum vér því ekki 
að hafna þessu böði. Eg er hjartanlega sannfœrðr um, að 
vér myndum hafa mikið gott af að komast í nánára samband 
við félagsbrœðr vora í þessum félagskap, eins og öðrum. 

Að undanförnu hefir áherzla ætíð verið lögð á sérstakt 
efni á hverju þingi. Einkunnarorð fyrsta þingsins var: 
Loyalty (trúmennska við kirkju vora). Annað árið var það: 
Labor (vinna); og þriðja árið: Literature (bókmenntir).-—■ 
Orðtœkið, sem eins og rauðr þráðr gekk í gegn um allar 
gjörðir þingsins í ár, var: Pray and Wotk (biðjið og starfið). 
Einn af rœðumönnunum, dr. Whittaker, komst svo að orði: 
, ,Our prayers must be worked out, and our works must be 
prayed out“, þ. e.: Vér verðum að framfylgja bœn vorri 
með vinnu og vinnu vorri með bœn. Allir, sem á þinginu 

sátu, fóru þaöan eflaust með þá sannfœring í hjartanu, að 
bœnin er ómissandi fyrir trúarlífiö, aö hún er ekki sönn nema 
því aö eins að það sjáist af orðum vorum og verkum, aö vér 
erum ,,menn bœnarinnar 11 . Starfsemi vor er árangrslaus, 
hefir ekkert sáluhjálpargildi, séum vér eigi hvattir til að vinna 
í drottins nafni. Vér verðum að komast inn í ,,heim bœnar- 
innar“ til að geta unnið þau verk, sem guð hefir velþóknan 
á. Bœnrœknin glœðir starfsemi. Bœnrœknir menn eru ætíð 
starfsamir menn. 

Samþykkt var á þinginu að fela stjórnarnefndinni á 
hendr að ráða General Sccrctary , sem á að verja öllum sínum 
tíma í þjónustu bandalagsins. Hann á að ferðast um landið 
þvert og endilangt til að styðja og styrkja félagskapinn og 
vinna að útbreiðslu hans um land allt. Einnig var samþykkt 
að gefa út lúterskt almanak, sem á að minna oss á hverjum 
degi á einhvern atburð í sögu kirkju vorrar, er gefr oss tilefni 
til að þakka guði og biðja fyrir. í Janúarmánuði t.d. er minnzt 
á stofnan kirkjufélags vors hins ísl., og er til þess ætlazt, 
að á fœðingardegi þess verði beðið fyrir því og verkinu mikla 
og vandasama, sem það hefir tekizt á hendr, af öllum trú- 
brœðrum vorum hér í landi. — Allsherjar bandalagið gefr 
einnig út á hverjum ársfjórðungi rit, sem kallað er Luther 
Lcague Topics. Rit þetta flytr fyrir hverja viku á árinu, með 
útskýring, umtalsefni, sem rœdd eru á bandalagsfundum. 
Umtalsefnið fyrir eina vikuna í Des. 1904 verðr: Trúboðið 
meðal íslendinga, Dana og Finnlendinga. Er þeim, er þetta 
ritar, falið á hendr að rita um það efni í L. L. Topics. — 
Lnthcr League Review heitir málgagn bandalagsins. Er það 
mjög snotrt mánaðarrit með myndum. Árgangrinn kostar að 
eins 50 c., og fæst jafnvel með lægra verði, þegar margir á- 
skrifendr senda inn nöfn sín í einu til ritstjórans, Mr. E. F. 
Eilert í New York. Hver bandalagsmeðlimr ætti að kaupa 
og lesa L. L. Review. 

Eg vona, að ísl. bandalagið sendi fulltrúa á næsta þing 
L. L. of America, sem haldið verðr í Buffalo, N. Y., 1904. 

JónJ. Clemens. 

Red Wing, Minn., 14. Júlí 1902. 

Tlle Luther League of America var fullmyndaö á þingí- 
einu, sem í því skyni var haldið í Pittsburg, Pa., tvo seinustu 
dagana í Október 1895. En fyrsti undirbúningr þess félag- 
skapar er frá 1887, og má þá byrjan þakka ungmennafélagi í 
þýzk-lúterskum söfnuði (St. Peter’s) í New York. Þetta alls- 
herjar bandalag fyrir unga fólkið í lútersku kirkjunni hér í 
Vestrheimi er ekki bundið við neina sérstaka deild þeirrar 
kirkju. Hugmyndin er meðfram, að félag þetta geti orðið 
band til þess að binda lútersku kirkjudeildirnar saman, nýtt 
afl til að draga þær hverja nær annarri. En lang-mest gætir 
í þeim félagskap enn sem komið er hinna enskumælandi 
ilokka í lútersku kirkjunni. Fyrirkomulagið er mjög svipað 
því, sem er í Christian Endeavor og öðrum slíkum félögum 
reformeruðu kirknanna. Og þaðan er hreyfingin runnin inn 
í lútersku kirkjuna. 

Meðlimatala í Luther League var fyrir 4 árum (sam- 
kvæmt Lutheran Cyclopedia, sem þeir dr. Jacobs og Haas 
prestr gáfu út 1899) getið til að vera myndi 70 þúsundir. 
Þeirri tölu er enn haldið. Og virðist eftir því vöxtr félagsins 
út á við fara seint. 

Þess má geta, að Bandalag kirkjufélags vors kaus á fundi 
þess að Garðar í Júní séra Björn B. Jónsson til að mœta sem 
erindsreki af vorri hálfu á Luther League-þinginu í St. Paul, 
sem séra Jón J. Clemens segir frá. En hann hindraðist frá 
að vera þar. 

•— -''V7T7V3*a''tTVv , v'—— 

Reuel eða Jetró og Hóbab. 


Tengdafaðir Mósesar er, svo sem alkunnugt er, í biblí- 
unni ýmist nefndr Regúel (Ragúel, réttara Reuei) eða Jetró. 
Þá er maðr þessi birtist fyrst í hinni helgu sögu, er hann 
nefndr Reuel (2. Mós. 2, 18). En mjög skömmu síðar er hann 
kallaðr Jetró (2. Mós. 3, 1). Seinna koma nöfn þessi fyrir 
til skiftis. Þetta hefir lengi þótt undarlegt. En gamla testa- 
mentis ,,kritíkin“, sem nú tíðkast, gjörir sér grein fyrir því 
með kenning sinni um það, á hvern hátt Mósesbœkrnar og 

slimar a 5 rar bœkr í því testamenti sé til orönar. En kenn- 
ingin er sú, aS ýmsum ólíkum og oft algjörlega sundrleitum 
frumritum hafi verið steypt saman í eitt, án þess aö sá, er síS- 
ustu hönd lagSi á samsteypuverkiö, hafi neitt um þaS hirt eSa 
haft á því vit aS laga misfellurnar eSa leiðrétta mótsagnirnar 
í frumritunum. En þótt menn á þennan hátt geti gjört sér 
þaS skiljanlegt, hvers vegna kennimaðrinn f Midíanslandi, 
sem gifti Móses Sippóru dóttur sína, er ýmist nefndr Reuel 
eða Jetró, þá er þó betra aS þurfa ekki aS halda á þeirri 
skýring, því hún skerðir trúveröugleik biblíunnar stórvægi- 
lega. Hér skal því bent á aSra skýring á máli þessu, sem 
ekki kemr í neinn bága viS guSs orð og er aS öSru leyti í alla 
staSi fullnœgjandi. En með þá skýring kemr frú Ghosn-el- 
Howie í ,,Sunday School Times“ (Philadelphia). Sú kona 
er hálærS. Hún hefir þaS hlutverk að rita á viku hverri þann 
þátt í því blaöi, sem hefir fyrirsögnina Oriental Lesson Lights, 
enda á hún heima austr viö Líbanon í Sýrlandi, hefir unniS 
þar aö missíónarstarfi meS manni sínum þarlendum um all- 
mörg ár, og er því sennilega nákunnug þjóðlífinu þar eystra. 
Hún segir: 

,,Reuel (eSa Ragúel) merkir hirtSir guðs. Hafi það 
mjög þýðingarmikla nafn veriS gefið honuin nýfœddum, mætti 
virSast, að það benti til þess, að í þeirri ætt hafi varðveitzt 
sögulegar minningar um Abraham, sem líka var forfaSir Midí- 
ansmanna. Má og vera, aS það hafi tíðkazt þá eins og nú, 
aS menn skifti um nafn við sérstök tœkifoeri seinna á æfinni. 
Þannig er það alvanalegt nú, að þegar einhver sá, sem heitir 
einhverju algengu nafni, t. a. m. Farris, Dieb o. s. frv., gjör- 
ist munkr, prestr eða biskup, þá leggr hann þaö nafn niðr 
um leiö og hann er vígðr, og tekr sér í þess staS eitthvert 
nafn, sem heima á í hinni helgu sögu, Jón (Jóhannes), Pétr, 
Páll, eöa annaS því um líkt. Og þótt Reuel, ef til vill, ekki 
áðr hafi trúaS á El-Elóhe ísrael (,,guð ísraelsmanna“), þá er 
þó þaö víst, aö lýsing Mósesar (2. Mós. 18, 8) á undrum þeim 
öllum, sem drottinn hafSi fyrir sakir ísraelslýðs látiö koma 
fram í augsýn faraós og Egypta, hafði mikil áhrif á hann; 
og hann bar frarn opinbera játning því viðvíkjandi, segjandi: 

,,Nú veit eg, aö drottinn (Jehóva) er meiri en allir aörir 
guðir“ (2. Mós. 18, 11). Og samfara brennifórn og slátrfórn 
af hans hendi var hann af Aron og öldungunum gjörðr hlut- 
hafi í sáttmálanum milli ísraels og guös (2. Mós. 18, 12). 
Mjög sennilegt er, aö við þetta tœkifœri hafi hann tekið sér 
nafnið Reuel (, ,hiröir guðs“), þótt söguritarinn nefni hann 
svo löngu áðr (2. Mós. 2, 18). —Nafnið Jetró merkir ,,hans 
hátign“, og var því titill, en ekki eiginnafn. Og þegar 
tengdafaðir Mósesar er svo nefndr (sérstaklega 2. Mós. 3, 1, 
18, 1)—, Jetró (þ. e.: hans hátign) prestrinn í Midíanslandi 1 —, 
þá er þar að orði komizt á sama hátt og vér [hér eystra] 
segjum: ,hans velæruveröuga tign ( kudsaku ) prestrinn* eða 
,hans háæruverðuga tign ( saidathu ) biskupinn‘.“ 

Áör í sömu grein hefir frú Howie minnzt lítið eitt á Hób- 
ab, son Reuels og bróður Sippóru, konu Mósesar, þann er 
Móses skoraði á að slást í förina með Israelsmönnum, þá er 
þeir tóku sig upp frá Sínaí og héldu á stað að nýju út í eyði- 
mörkina áleiðis til Kanaanslands — samkvæmt því, sem frá 
er sagt í 4. Mós. 10, 29. Hóbab er aftr nefndr í Dómara- 
bókinni 4, 11. Og sést þar, að hann hefir gjört það, sem 
Móses beiddi hann um, og fylgzt með ísraelsmönnum alla 
leið til fyrirheitna landsins, sem ekki sést á hinum fyrrnefnda 
stað í sögunni. Á staðnum tilfœrða í Dómarabókinni er í 
íslenzku biblíunni um hann sagt, að hann hafi verið mágr 
Mósesar; og alveg eins er þetta bæði í endrskoðuðu biblíunni 
ensku og hinni spán-nýju, sem Ameríkumenn hafá gefið út 
(,,brother-in-law of Moses“). Frú Howie játar því nú hik- 
laust, að Hóbab hafi verið mágr Mósesar; ,,en“—segir hún 
—, ,að voru áliti hefði orðið hainme (sem bæði merkir ,tengda- 
faðir 1 og ,mágr‘) á þeim stað á ensku átt að vera þýtt: ,pro- 
tector* eða ,defender‘ eða ,patron‘, —■ á íslenzku ,,vernd- 
ari“—, því þá merking hefir orðið einnig. Því oss skilst 
saga hans svo, eftir að hann slóst í förina með þeim Móses, 
að hann hafi orðið hinn mannlegi verndari hans eða—eins og 
Móses sjálfr komst að orði—,auga‘ þeirra (4. Mós. 10, 31) á 
hinurn hættulega leiðangri til Kanaans. “ 

Annars er 29. vers. 10. kap. 4. Mósesbókar stórgallað í 

íslenzku biblíunni, sem nú er mest notuð (útgáfu brezka 
biblíufélagsins frá 1866), — versið, sem segir frá áskoran 
Mósesar til Hóbabs, því þar vantar algjörlega sjálf áskorunar- 
orðin og enn meira. Orð Mósesar á þeim stað hljóða svo, 
en það, sem hér er prentað með skáletri, hefir fallið úr í 
íslenzku biblíunni: 

,,Vér tökum oss nú upp (og förum) til þess staðar, sem 
drottinn hefir sagt um: Eg vil gefa yðr hann. því far nú 
meS oss ; þá viljum vér gjöra vel til þín. Því drottinn hefir 
heitið ísrael góðu. “ 

Sömu orðin vantar einnig í Reykjavíkr-útgáfuna frá 1859. 


Gjafir í skólasjóð kirkjufélagsins frá Brandon (í Júní); Þórarinn Eiríksson, 
50 c.; Mrs. Rósa Eiríksson, 25 c.; Ari Egilsson, $3; Mr. og Mrs. Austmann, $5; 
Mrs. Ingibjörg Henderson, $1; Gunnar Jónsson, $2; Björn Johnson, 50 c.; 
Stony Goodman, 25C.; Þ. Þorsteinsson (frá Beresford\ 50 c.; Jón Ólafsson, 
50 c.; Pétr Bjarnason, $1; Lárus Arnason, $1; Jón Sigurðsson, 50 c.; Mrs.Guðr. 
Sigurðsson, 50 c,; Ól. Ólafsson, 25 c.—Alls frá Brandon, $16.75. Enn fremr (í 
Ag.J, frá séra Jóni Bjarnasyni í Winnipeg, $20. 


BÓKAGJAFIR til bókasafns kirkjufélagsins: ajfrá hr. Helga Benedikts- 
syni á Gunnarsstöðum í Breiðuvík í Nýja slandi: Messusöngs- og sálmabók. 
Leirárgörðum 1801. (Titilblaðið skrifað. — Fyrsta útgáfa ,,aldamóta-sálmabók- 
arinnar" svo kölluðu). b) frá hr. Magnúsi Paulson í W.peg: Sibberns Logik. 
Khavn 1854. Óbd. c) frá hr. Jóni Jónssyni kirkjuþingsmanni að Garðar,N.-D.: 
Herslebs Sjöorðabók, útlögð á ísl. af Pétri Þorsteinssyni. Khöfn 1770. d) frá 
Mrs. J. Jósephson á Framnesi í Vestrheimsbyggð, Lyon Co., Minn.— fyrir 
milligöngu hr. Sigrbjörns Hofteig: Sturms hugvekjur, 1. bd. Viðey 1833, 
Sigrhróss-hugvekjur (Jóns Jónssonar). Hólum 1797. Flokkabók án titilblaðs 
m. m. Missiraskifta-offr og Möllers Leiðarvísir tþýðing Benedikts Þórarinsson- 
ar). Khöfn 1837. Horsters ágrip af hist. heil. ritn.—rytja. Bœnir gamlar 
skrifaðar. (Vantar í.) e) frá hr. Vigfúsi Andréssyni (frá Gnýstöðum í Vopna- 
firði) í sömu byggð—einnig fyrir milligöngu hr. Sigrbjörns Hofteig: Flokkabók 
(fœð.-, pass.-, uppr.-,hugv.-sálmar og Dagl. iðk. guðr ). Viðey 1834 og 5. Vídalíns 
föstupréd. og Sjöorðab. (sambd.). Kh. 1832. Flokkabók (sigrl.-, fœð.-, krosssk.- 
og hugv.-sálm.). Kh. 1834. Sálmar og bœnir séra Jóns í Möðrufelli. Kh.1832. 
Versasafn. Brot án titilblaðs. Krosskólasálmar tjóns Einarssonar). Leirár- 
görðum 1797. Guðrœkilegar umþenkingar Hallgríms Pétrssonar. Hólum 1704. 
f) frá Mrs. Fr. Friðriksson, Glenboro: Hugvekjur Pétrs Pétrssonar (frá 
vetrn. til langaf.). Rvík 1858. [Aðr gleymzt að kvitta fyrir: Rask: Veiledn- 
ing til det isl. Sprog (Kh. 1811) og Mimpriss: Treasury Harmony of the Gos- 
pels (London, án ártals) — frá hr. Jóni sdal í Winnipeg.] 

.VERÐI LJÓS!“—hið kirkjulega mánaðarrit þeirra séra Jóns Helgasonar og Haralds Níels- 
sonar í Reykjavík—til sölu í bókaverzlan H. S. Bardals í Winnipeg og kostar 60 cents. 

„EIMREIÐIN", eitt fjölbreyttasta og skemmtilegasta tímaritið á íslenzku. Ritgjörðir, mynd- 
ir, sögur, kvæði. Verð 40 cts. hvert hefti. Fæst hjá H. S. Bardal, J. S. Bergmann o. íl. 

„ÍSAFOLD*', lang-mesta blaðið á Islandi, kemr út tvisvar í viku allt árið; kostar í Ameríku 
$1.50. H. S. Bardal, 557 Elgin Ave., Winnipeg, er útsölumaðr. 

„SAMEININGIN" kemr út mánaðarlega, 12 númer á ári. Sunnudagsskólablaðið „Kenn- 
arinn" fylgir með „Sam.“ í hverjum mánuði. Ritstjóri „Kennarans" er séra N. Stein- 
grímr Þorláksson, West Selkirk, Man. Argangsverð beggja blaðanna að eins gi: 
greiðist fyrirfram.— Skrifstofa ,.Sam." : 704 Ross Ave., Winnipeg, Manitoba, Canada,— 
Utgáfunefnd: Jón Bjarnason, (ritstj.), Friðrik J. Bergmann, Óeafr S. Þorgeirsson. 
Björn B. Jónsson, N. Steingrímr Þorláksson. 


Preutsmiðja Lögbergs. — Winnipeg. 




